
Ministru kabineta rīkojums Nr. 138
Rīgā 2023. gada 14. martā (prot. Nr. 14 21. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai 200 000  euro Latvijas atbalsta maksājumam Starptautiskajai Krimināltiesai, tai skaitā 50 000 euro Starptautiskās Krimināltiesas Cietušo trasta fondam, lai veicinātu Starptautiskās Krimināltiesas uzsākto izmeklēšanu par iespējamajiem kara noziegumiem Ukrainas teritorijā.

